Diari Oficial de la Generalitat Valenciana


Sumari del DOGV 8879, del 11-08-2020 (2020/6561)

ACORD de 5 d'agost de 2020, de la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Cesáreo García Centelles.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8879

Data del DOGV
:   11-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6561


Data del document
:   05-08-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'agost de 2020, de la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Cesáreo García Centelles. [2020/6561]  
Núm. d'expedient: ABI 400/2019  
Causant: Cesáreo García Centelles. DNI: \*\*\*2958\*\*  
Lloc i data de la defunció: Benicarló (Castelló), 8 de novembre de 2017  
Últim domicili: Benicarló (Castelló).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit presentat per Rosa Vicenta Bort Beltrán, de la defunció el 8 de novembre de 2017, de Cesáreo García Centelles, amb DNI: \*\*\*2958\*\*.  
De les actuacions prèvies resulta que va fer testament a favor de la seva dona i fills, constant renúncia de tots ells en la corresponent escriptura notarial. No existint altres hereus legítims o testamentaris, és procedent iniciar el procediment administratiu dirigit a efectuar la declaració de la Generalitat com a hereva abintestat.  
  
Fonaments de dret  
En compliment del que es preveu en l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències que m'atribueix la normativa aplicable, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestat de Cesareo García Centelles, conforme al que es preveu en l'article 43 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resultin necessaris per a determinar la procedència dels drets successoris de l'Administració de la Generalitat i incloure en l'expedient totes les dades que pugui obtenir sobre el causant i els seus béns i drets.  
A aquest efecte, si aquesta documentació no hagués estat remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seva titularitat que s'estimi necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radiqui la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 5 d'agost de 2020.- La directora general del Sector Públic i Patrimoni: Isabel Castelló García.